## Projekts

## LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. §)

**Grozījumi Ministru kabineta 2016. gada 28. jūnija noteikumos Nr. 418 "Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem"**

Izdoti saskaņā ar

Pašvaldību finanšu izlīdzināšanas likuma

12. panta pirmo daļu

Izdarīt Ministru kabineta 2016. gada 28. jūnija noteikumos Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” (Latvijas Vēstnesis, 2016, 131., 234. nr.; 2019, 13., 191. nr.) šādus grozījumus:

1. Izteikt 9.4.1. apakšpunktu šādā redakcijā:

“9.4.1. izdevumi par sakaru pakalpojumiem (EKK 2210);”.

1. Izteikt 9.4.3. un 9.4.4. apakšpunktu šādā redakcijā:

“9.4.3. dažādi pakalpojumi (EKK 2230) ;

9.4.4. remontdarbi un iestāžu uzturēšanas pakalpojumi (EKK 2240) (izņemot kapitālo remontu (EKK 5250));”.

1. Izteikt 9.5.1. apakšpunktu šādā redakcijā:

“9.5.1. izdevumi par dažādām precēm un inventāru (EKK 2310);”.

1. Izteikt 9.5.3., 9.5.4. un 9.5.5. apakšpunktu šādā redakcijā:

“9.5.3. zāles, ķimikālijas, laboratorijas preces, medicīniskās ierīces, laboratorijas dzīvnieki un to uzturēšana (EKK 2340);

9.5.4. iestāžu uzturēšanas materiāli un preces (EKK 2350);

9.5.5. valsts un pašvaldību aprūpē, apgādē un dienestā (amatā) esošo personu uzturēšana (EKK 2360) (izņemot ēdināšanas izdevumus (EKK 2363) pirmsskolas izglītības iestādēs, speciālās pirmsskolas izglītības iestādēs un no 5. klases vispārējās izglītības iestādēs);”.

1. Izteikt 9.6. apakšpunktu šādā redakcijā:

“9.6. izdevumi periodikas iegādei bibliotēku krājumiem (EKK 2400);”.

1. Papildināt noteikumus ar 24. punktu šādā redakcijā:

“24. Aprēķinot izmaksas 2020. gadā par vienu izglītojamo konkrētā izglītības iestādē, aprēķinā iekļauj pašvaldības budžeta saimnieciskajā gadā plānotos izglītības iestādes ēdināšanas izdevumus izglītojamiem, kuri klātienē apgūst pamatizglītības programmas 1., 2., 3. un 4. klasē. “.

|  |  |
| --- | --- |
| Ministru prezidents | 1. K. Kariņš |
| Finanšu ministrs | J. Reirs |